JMART เด้ง 3% เก็งกำไร Q2 นิวไฮ 362 ลบ. รับธุรกิจโตเด่น โบรกชูเป้า 63 บ. อัพไซด์ 40%
JMART ดีด 3% นักลงทุนเก็งกำไรไตรมาส 2 นิวไฮ แตะ 362 ลบ. รับธุรกิจโตเด่น โบรกชี้ทั้งปีกำไรแตะ 2 พันลบ. โต 70% แนะนำราคาเป้าหมาย 63 บ. อัพไซด์ 40%
JMART ดีด 3% นักลงทุนเก็งกำไรไตรมาส 2 นิวไฮ แตะ 362 ลบ. รับธุรกิจโตเด่น โบรกชี้ทั้งปีกำไรแตะ 2 พันลบ. โต 70% แนะนำราคาเป้าหมาย 63 บ. อัพไซด์ 40%
20 ก.ค. 2565

ผู้สื่อข่าวรายงานว่า วันนี้ (20 ก.ค.65) ราคาหุ้น บริษัท เจ มาร์ท จำกัด (มหาชน) หรือ JMART ณ เวลา 11:29 น. อยู่ที่ระดับ 45 บาท บวก 1.25 บาท หรือ 2.86% สูงสุดที่ระดับ 45.75 บาท ต่ำสุดที่ระดับ 44.25 บาท ด้วยมูลค่าการซื้อขาย 345.93ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 40%

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (20 ก.ค.65) ว่า ภาพรวมธุรกิจ JMART อยู่ในจุดที่ดีมาก และเก็บเกี่ยวผลจากบริษัทลูกที่ยังเป็นขาขึ้นและทำนิวไฮทั้งหมด โดยตั้งเป้าการเติบโต 50% ซึ่ง JMT เติบโต 45% ตามการซื้อหนี้ NPL และบ.ใหม่ JK, SINGER เติบโต 75%, J เทิร์นอะราวด์, J-Fintech ได้พันธมิตรแข็งแกร่ง, J Mobile เติบโต 50%, KBJ เติบโต 100% โดยรวมคาดกำไรปี 65 ของ JMART เติบโต 70% อยู่ที่ 2 พันล้านบาท และระยะสั้นคาดกำไรไตรมาส 2 นิวไฮ อยู่ที่ 362 ล้านบาท เติบโต 9% จากงวดเดียวกันของปีก่อน และเติบโต 11% จากไตรมาสก่อน ทั้งนี้แนะนำราคาเป้าหมาย 63 บาท